Maria Nurmela

Maria Helena Nurmela (s. 1978) on suomalainen tanssitaiteilija ja koreografi.

Nurmelan isoisä on Tauno Nurmela (4. syyskuuta 1907 Lappee – 27. elokuuta 1985 Turku) suomalainen kielitieteilijä ja akateemikko. Maria Nurmela aloitti tanssin 3-vuotiaana äitinsä tanssikoulussa Tanssitiimissä, missä hän opiskeli luovaa tanssia ja myöhemmin myös jazzia ja steppiä. Nurmela valmistui tanssijaksi Suomen Kansallisoopperan balettikoulusta vuonna 1997 viiden vuoden opintojen jälkeen. Hän jatkoi opintojaan tanssiteatterilla ja nykytanssilla kuuluisassa esseniläisessä korkeakoulussa Folkwang Universität der Künste, josta hän valmistui tanssijaksi vuonna 2002. Nurmela suoritti tanssitaiteen maisterintutkinnon tanssipedagogiikassa Teatterikorkeakoulussa vuonna 2007  sekä tanssi-ja liiketerapian perusopinnot 2013-2014 Eino Roiha -instituutissa.

Nurmela on työskennellyt freelancer-tanssitaiteilijana vuodesta 2002 alkaen. Tanssijana Nurmela on työskennellyt Suomessa mm. Hanna Brotherus Companyssa, Arja Raatikainen & Cossa, Aurinkobaletissa sekä ulkomailla useiden tunnettujen koreografien kuten Helena Franzénin, Avi Kaiser & Sergio Antoninon, Alan Danielsonin ja Malou Airaudon teoksissa. Vuonna 2012 Nurmela aloitti yhteistyön saksalaisen koreografi Susanne Linken kanssa. Linke loi Wandlung-soolonsa pohjalta duettoteoksen Vaellus Nurmelalle ja suomalaiselle tanssitaiteilijalle Teemu Kyytiselle. Teoksen ensi-ilta oli  Turun Musiikkijuhlilla 2012, ja se on sittemmin kiertänyt eri festivaaleilla Euroopassa. Nurmelan pisin yhteistyö on koreografi Tero Saarisen kanssa. Nurmela on työskennellyt tanssijana produktiokohtaisin kiinnityksin Tero Saarinen Companyssa vuodesta 2003.  Hän on toiminut myös koreografi Tero Saarisen assistenttina (Mariage 2012) ja liiketekniikan opettajana. Lisäksi hän on vastannut ryhmän yhteisöllisten hankkeiden toteuttamisesta Helsingissä sekä muun muassa Italiassa.

Nurmela on toiminut myös koreografina ja tuottanut useita omia hankkeita. Omissa hankkeissa Nurmelaa on kiinnostanut erityisesti poikkitaiteelliset yhteistyöt eri aloilta tulevien taiteilijoiden kanssa sekä esityksen toteuttaminen muuhun kuin perinteiseen teatteritilaan. Nurmelan yhteistyökumppaneita ovat mm. jazz-pianisti ja Yrjö-palkittu Kari Ikonen ja australialainen koreografi/tanssija Renae Shadler Nurmelan koreografioita on nähty  mm. New Yorkissa Movement Research at the Judson Church -tuotannossa, Turun Vanhalla hautausmaalla, Brinkhallin kartanossa (Turku), Aboa Vetus ja Ars Nova -museossa ja yhteistyössä Turun Filharmonisen Orkesterin ja Leif Segerstamin kanssa. Lisäksi Nurmela on tehnyt yhteistyötä ohjaaja Aino Kiven kanssa Helsingin Ylioppilasteatterin Mustikkamaan kesäteatterissa 2017, jonne he loivat immersiivisen version William Shakerspearen Kesäyön Unesta, sekä ohjaaja Juha Malmivaaran ja turkulaisen monitaideryhmän kanssa Kolmas Tila - 3T näytelmässä Passio - Rakkaus G.H:n mukaan.
pienoiskuva|Sarastuksia – kuvataiteen, tanssin ja musiikin kosketuspinnoilla, 2017.
Helmikuussa 2017 Nurmela valmisti yhteistyössä turkulaisen Tanssikoulu Tanssitiimin ja Wäinö Aaltosen museon kanssa teoksen Sarastuksia-kuvataiteen, tanssin ja musiikin koskeketuspinnoilla  monitaiteisen ja taidepedagogisen teoksen. Teos toi yhteen kymmenen Tanssikoulu Tanssitiimin opiskelijaa ja kaksi tanssitaiteen ammattilaista, sekä kahden ammattimuusikon Juho Kanervon ja Emil Holmströmin kanssa. Teoksen lähtökohtana olivat turkulaisen kuvataiteilija Wäinö Aaltosen veistokset, maalaukset ja grafiikka, niiden esteettiset muodot, narratiivisuus ja tunteet sekä Aaltosen henkilökohtaiset kirjeet sisarilleen. Hanke juhlisti vuonna 2017 sekä 50 vuotta täyttävää Wäinö Aaltosen museota että 35 vuotta täyttävää turkulaista tanssin perusopetusta antavaa Tanssikoulu Tanssitiimiä. Se oli yksi kolmesta taidetanssia edustavastaa turkulaisesta Suomi 100 -juhlavuoden ohjelman hankkeesta. 

Nurmelalle on myönnetty useita muita apurahoja taiteelliseen työskentelyyn mm. kokovuotinen valtion taiteilija-apurahalla (2010) ja puolivuotinen (2015) sekä residenssejä, kuten esimerkiksi arvostetun italialais-amerikkalaisen The Bogliasco Foundationin residenssi Liguriassa.Saksalainen tanssikriitikko Evelin Finger nimesi Nurmelan yhdeksi vuoden 2008 merkittävimmistä esiintyjistä BalletTanz -lehden vuosikirjassa 2008.

 Lähteet 

Luokka:Suomalaiset nykytanssijat
Luokka:Suomalaiset koreografit
Luokka:Vuonna 1978 syntyneet
Luokka:Elävät henkilöt